 Àlàyé díẹ rèé lórí ǹka tí ó yẹ láti mọ nípa NIN àti BVN: Ǹkan tó yẹ kí o mọ nípà NIN Láti inú oṣù kíní ọdún 2019 ló ti di dandan fún àwọn òṣìṣẹ ìjọba àpapọ, ilé iṣẹ àti àjọ láti ni nọmbà ìdánimọ kí wọn tó le gba ohunkóhun. 1. Ìdí tí ìjọba fí n ṣe èyí ni láti ríi dájú pé, gbogbo ǹkan tó niṣe pẹlú ẹnikọọkan ni Naìjíríà dí mímọ fún ìjọba àti àrá ilú láti ni ojú kan soso tí ìjọba paa mọ sí. Bí àpẹrtí wọn bá dárúkọ pé ó hùwà ọdaran, inú akoto yìí ni wọn yóò lọ wò láti gbé gbogbo ǹkan tokù jáde nípà rẹ. 2. Gbogbo ọmọ Nàìjíríà tó n gbé ní Nàìjíríà ló le gba nọmbà NIN, sùgbọn ọmọ ọdún mẹrìndílógún ló to le gba káàdì NIN, Bákan náà ni gbogbo ènìyàn tó tí n gbé Nàìjíríà fún ọdún méjì náà le gba Káàdì ìdánìmọ NIN. 3. Tí ènìyàn bá ni NIN, yóò ni ànfàni láti lé sé àwọn ǹkan wọnyí: a Forúkọsílẹ fún gbígba ìwé ìrìnà International Passport Ṣé o mọ oríkì ìlú ara rẹ tó olùkọ yìí tó dántọ lẹnu rẹ bíi ọmọ ìlú rẹ? b Ṣíṣí àpò ìkówópamọ ni bánkì fún àra ẹni d Ìforúkọsílẹ fún káàdì ìdìbò e Rírà, fífún ni tàbí fíforúkọ ilẹ silẹ lọdọ ìjọba ẹ Ìṣẹ ilé itúra, lílo ètò ìléra tàbi gbígbà ìtọjú g Sísan owó orí gb Rírà tàbí fífi orúkọ mọtọ, bàálù, tabi ọkọ ojú omi sílẹ lọdọ ìjóba h Títà, rírà tàbi pínpín àwọn ǹkan to níṣe pẹlú owó bánkì Wo ìgbé àyé ìyá àti ọmọbìnrin tó ń fi iṣẹ aṣẹwó jẹun i Lílọ ọkọ òfurfú, yálà ilé iṣk tàbi ọlọdani. j Fífi orúkọsilẹ ni ilé ẹkọ tàbi níle iwe gíga àti àwọn ẹgbẹ àkọṣkmọṣẹ. k Iforúkọsílẹ ilé iṣẹ ni ọdọ àwọn CAC l Gbígba iṣẹ m Gbígbé ènìyàn lọ silé ẹjọ tàbí gbígbé iké iṣẹ lọ sílé ẹjọ. n Gbígbẹ ọjà wọlé láti ilẹ òkèrè tàbi gbígbé ọjà lọ sítà o Gbígba kọgila lọwọ ọlọdani àti ìjọba ọ Gbígba ìwé àṣẹ ìrìnà ọkọ. 4. Ẹnikẹni tó bá kùnà láti ṣe àwọn ǹkan wọnyiìyóò mú ìjìyà oníruuru lọwọ tó fi mọ owó ìtàran mílíọnù kan náírà nítorí pé ó ní àtìlẹyìn òfin Nàìjíríà. 5. Àwọ tí ọrọ náà kan ní ilé iṣẹ ìjọba, àjọ àtí ọlọdani, gbogbo ǹkan ini olúkúlùkù. Gẹgẹ bi ọrọ BVN, wọn ti n lo NIN nilé ifowópamọ, èyí sì wà lára ìdí tí ìjọba ṣe n gbèrò láti máa lòó láti rọpò BVN. SS3 ní mo wà báyìí, mo sì ti gba àmì ẹyẹ púpò nílé-lóko gẹgẹ bí onílù - Ayansike Ǹkan tó yẹ kí o mọ nípa BVN Inú oṣù keji ọdún 2015 ni lílò BVN pọndandan fún gbogbo ẹni to bá ni ǹkan ṣe pllú ilé ìfówópamọ., BVN náà ni àwọn nọmbà mọkànlá tó dàbi ǹkan ìdánimọ fún gbogbo ilé ìfowópamọ t;i o bá lówó sí. Ilé ìfdowópamọ àpàọ Nàìjíríà CBN ló gbé ètò yìí kalẹ láti ri dájú pé ààbò wà fún óladani àti ilé iṣẹ, ẹnikẹni ti kò bá sì ti ní nọmbà náà túmọ si pé kò ni ni àṣẹ sí owó rẹ tó bá wà nílé ìfowópamọ tàbi kí o máa kó owó rẹ sínú ilé. 1. Inú oṣù kéji ọdún 2015 ni Nàìjíríà pọn ni dàndan fún gbogbo ẹni to bá n kọówó pamọ sílé ìfówópamọ. 2. O kò le gba káàdì BVN sọwọ bi ti NIN, ó kan ti wà ni àkọsílẹ ní Bánkì rẹ pé nambà ìdánimọ rẹ ni ni gbogbo bánkì tí ó bá lówó sí. 3. Ǹkan tó niṣe pẹlú owó ní BVN wà fún yàtọ si tí nọmbà ìdánimọ NIN nítori náà kò sí bi o ṣe dàgbà tó, bi ó bá ni àpò owó ni Banki o kò le ni BVN 4. Kò sí bi ẹnikẹni ṣe le ri BVN gbà lóri ayélujára, ó pọndandan kí o lọ silé ifówópamọ láti ṣe gbogbo ǹkan ti ó yẹ . . BVN mú àdínkù bá ìwà àjẹbánu àti gbígbé owó ìlú lọsilẹ òkèrè tàbí kíkó owó ìlú pamọ lábl orúkọ míràn. Ìdí tí ìjọba yóò ṣe fí NIN rópò BVN ní Nàìjíríà Mínísítà fún ètò ìbáraẹnisọrọ àti ètò ọrọ ajé ìgbàlódé, Isa Pantami ti fi léde lánàá pé ó ṣeeṣe kí ìjọba fí Nọmbà ìdánimọ tuntun NIN rọpò Nọmbà tó so àpò ìkówópamọ bánkì pọ BVN. Ọdún 2014 ni ilé ìfówópamọ Nàìjíríà CBN paa láṣẹ pé kí àwọn ènìyàn máa gba nọmbà náà láti dáàbò bo owó wan ni báǹkì. Ìdí tí ìjọba ṣe fẹ ṣe àyípadà yìí Lásìkò tó n sọrọ ni Abuja ni mínísítà ló ti sàlàyé pé, ìdí pàtàkì tí èyí fi wáyé ni pé, NIN nìkan ó jẹ ojúlówó nọmbà àkọka tó sì ní àtìlẹyìn nínú òfin Naìjíríà. Ó ní nítorí ìdí èyí ní ó ṣe ṣe pàtàkì kí ìrú nọmbà bẹẹ wà nínú àkọsílẹ lásìkò ìforúkọ sílẹ ní báńkì nítorí kò sí àtilẹyìn òfin kankan fún BVN nínú òfin Naìjíríà. Pantami ni ó tẹ ààré Buhari lọrùn bí ètò ifórúkọsílẹ NIN ṣe ń lọ lọwọ ni Naìjírí, bótilẹ jẹ pé àwọn ìpèníjà tó wà níbẹ jú ti àìkò ìforúkọsílẹ fún BVN lọ. Ìlànà àti ṣíṣe bánkì ni BVN, bánkì nìkàn sì ló wà fún, sùgbọn NIN nìkàn ní nọmbà tó pọndandan gẹgẹbi nọmbà ìdánimọ fùn ará ìlú ti ìjọba mọ, gbogbo àwọn àmì ìdánimọ tókù kò wúlò fún ìjọba. Kíni àwọn ọmọ Nàjíríà ń sọ lórí ọrọ yìí? Ọrọ ṣe ọtọọtọ lórí ìpìnù ìjọba yìí lójú òpo twitter, bí àwọn péréte ṣe gbà pé ìgbésẹ yìí wuyì púpọ ní àwọn míràn ṣe ń sọ pé ìjọba fẹràn láti máa ni ará ìlú lára. Gẹgẹ bi Muyiwa Olagunju ṣe sọ, kò yẹ kí ìjọba máa lo ètò NIN tó ti kùnà láti ọjọ pípẹ maa da ọrọ BVN to ti ṣe aṣeyọri rú. O fi kun pé ṣebi CBN ni àti àwọn ilé ifówópamọ tó kù ni àwọn dátà ti wọn nílò, kílode ti ìjọba kò fikùnlùkù pẹlú wọn. Tun_Ibitoye ní tirẹ ni kò sí ǹkan tó rọrùn ní orílẹ-èdè yìí, kíni ìjọba ń rò tẹlẹ kó tó di àsìkò yìí, mó dẹbi ru, ìjọba mó sì dẹbi ru ara mi pé mo yà sí Nàìjíría. Abiodun Popoola ní tirẹ ni Báwo ni ìjọba yóò se máa fi BVN rópò NIN, wọn gbégile CryptoCurrency wọn tun gbégilé àwọn bánkì orí ayélujájara, wọn. Ó fí kun un pé ìjọba yìibákan náà ló n rọkun sápa àwọn ọdàran ajínígbé, tó sì n dáabò bo àwọn Fulani darandaran, Se ọrọ iṣélu yé àwọn wọnyí báyìí? Lẹyìn ìkéde ìjọba pé, ó ṣeeṣe kí ìjọba fi NIN rọpò BVN ní Nàìjíríà ni ọpọ tí n sọ oníruurú ǹkan tó yẹ kí ìjọba ṣe tàbí tí kò yẹ kí ìjọba ṣe. : BVN With NIN: Ǹkan márùn ún tó yẹ kí o mọ nípa NIN àti BVN 